Liek obsahuje irbesartan a patrí do skupiny liekov známych ako antagonisty receptorov angiotenzínu-II. Používa sa na: liečbu vysokého krvného tlaku (esenciálnej hypertenzie), ochranu obličiek u pacientov s vysokým krvným tlakom, diabetom 2. typu a ktorí majú laboratórne dôkazy o zhoršenej funkcii obličiek. Viac na adc.sk Použitie: Dávkovanie a dávkovacie schémy Dospelí Obvyklá odporúčaná počiatočná a udržiavacia dávka je 150 mg 1x denne. Je potrebné zvoliť iný liek s nižšou silou. U pacientov nedostatočne kontrolovaných dávkou 150 mg je možné dávku zvýšiť na 300 mg (1 tableta tohto lieku) 1x denne alebo pridať iné antihypertenzívum (napríklad diuretika). Pacienti s hypertenziou a diabetom 2. typu Liečba sa má začať dávkou 150 mg irbesartanu 1x denne a postupne sa má zvyšovať na 300 mg (1 tableta tohto lieku) 1x denne, čo predstavuje preferovanú udržiavaciu dávku pri liečbe ochorení obličiek. Tablety nie je možné deliť, je preto potrebné zvoliť iný liek so silou 150 mg. Poškodenie funkcie obličiek U pacientov podstupujúcich hemodialýzu sa má zvážiť nižšia úvodná dávka (75 mg). Je potrebné zvoliť iný liek s nižšou silou. Starší ľudia U pacientov starších ako 75 rokov je možné uvažovať o úvodnej dávke 75 mg, zvyčajne však nie je potrebné dávku u starších ľudí upravovať. Je potrebné zvoliť iný liek s nižšou silou. Spôsob použitia Tablety sa zapíjajú vcelku, 1x denne, najlepšie v rovnakom čase, nezávisle od jedla. Upozornenie Liek sa neodporúča počas 1. trimestra tehotenstva. Liek je kontraindikovaný počas 2. a 3. trimestra tehotenstva. Liek sa neodporúča počas dojčenia. Bezpečnosť a účinnosť lieku u detí do 18 rokov neboli stanovené. Pacienti s ťažkým poškodením pečene – nie sú klinické skúsenosti. Počas liečby u pacientov s poškodenou funkciou obličiek sa odporúča monitorovať hladiny kreatinínu a draslíka v sére. Počas liečby sa odporúča pravidelné monitorovanie krvného tlaku. Liek obsahuje ricínový olej. Ďalšie osobitné upozornenia sú uvedené v SPC (časť 4.4).
Liečivá s účinkom na renín-angiotenzínový systém